钦定古今图书集成/明伦汇编/闺媛典/第315卷 > 皇清四十八 > 贺廷宝妻束氏
## 钦定古今图书集成/明伦汇编/闺媛典/第315卷 > 皇清四十八 > 贺廷宝妻束氏

按《镇江府志》：“束氏，丹阳贺廷宝妻。年十七，归贺甫一年。姑亡，家贫，毕力殡殓，嫁时装略尽，事太姑至孝。又五年，廷宝亡，氏手提两孤，泣血矢志，早夜苦作经画，井井积三十年，业大振。二子既析箸，长子诸生锡祉夫妇又亡，三孙皆幼，氏更抚孤孙二十年，以孑身历五世，垂五十馀年，宗族无少长皆爱敬焉。年七十三” 卒。